Մարբելյա

Մարբելյա (իսպ.՝ Marbella), մունիցիպալիտետ և քաղաք Իսպանիայում։ Մտնում է Մալագա պրոնվիցիայի մեջ՝ Անդալուզիա ինքնավար համայնքում։ Մունիցիպալիտետը գտնվում է Կոստա դել Սոլ Օքսիդենտալ շրջանում։ Նրա տարածքը գրավում է 117 կմ², իսկ բնակչությունը կազմում է 136 322 մարդ 2010 թվականի մարդահամարի տվյալների համաձայն։ 2012 թվականին քաղաքի բնակչությունը կազմել է 140,473 մարդ։ Վարչական կենտրոնից գտնվում է 58 կմ հեռավորության վրա։
Քաղաքն ունի զգալի հնագիտական ժառանգություն մի քանի թանգարաններ ներկայացումների համար նախատեսված վայրեր և մշակութային օրացույց օպերային և այլ ներկայացումների հետ կապված։
Մարբելյան Իսպանիայի միջերկրածովյան շրջանների զբոսաշրջային հանգստավայր է։ Մարբելյայից 4 կմ հեռու գտնվում է ժամանականկից ստանդարտներին համապատասխանող Պուերտե Բանուս նավահանգիստը։


== Տեսարժան վայրեր ==

Մարբելյան գեղեցիկ բնությունով առողջարանային և զբոսաշրջային քաղաք է, որը հայտնի է մասսայական լողափերով։ Հին քաղաքը վերականգնվել է։ Դրա կենտրոնը Նարինջի հրապարակն է, որտեղ տեղակայված է քաղաքապետարանի շենքը։
Քաղաքի տեսարժան վայրերն են՝ 

Արաբական պաշտպանական պատ
Ավենիդա դել Մար պողոտան, որտեղ տեղադրված են Սալվադոր Դալիի քանդակները
Փորագրանկարների թանգարան
Iglesia de la Encarnación հին եկեղեցի
(Cocodrilo Park) Կոկորդիլոսի զբոսայգի
Ջրաշխարհ


== Հետաքրքիր փաստեր ==
Քաղաքի անունն ունի Հռոմեական ժամանակաշրջանի ստուգաբանություն․ անվանումը ծագել է MAR («ջրառատ») և  BILA/BILLA («լեռ») բառերիի միացումից։
Քաղաքի հովանավոր պաշտպանը Սուրբ Բերնաբեն է։
Սաուդյան Արաբիայի թագավոր Ֆահդը սովորություն է ունեցել ամեն օր 5 միլիոն եվրո ծախսել Մարբելյայում։
Քաղաքը հայտնի է Հյուսիսային Եվրոպայից, Մեծ Բրիտանիայից, Իռլանդիայից, Գերմանիայից, Սաուդյան Արաբիայից և Արաբական Էմիրություններից որպես զբոսաշրջիկ ժամանած բնակիչներով։ Մարբելյան հայտնի է ազնվականներով և հարուստ մարդկանցով։ Այն շքեղ զբոսանավերի համար հայտնի վայր է։
1997 թվականի հոկտեմբերի 4-ին այստեղ վախճանվել է Օտտո Օրսթ Ռեմմերը (գերմ.՝ Otto-Ernst Remer, 18 օգոստոսի, 1912}}, Նոյբրագենբուրգ, Մաքլենբուրգ — 4 հոկտեմբերի, 1997, Մարբելյա, Մալագա պրովինցիա, Իսպանիա)՝ գեներալ։


== Քույր քաղաքներ ==


== Աշխարհագրություն ==
Գտնվում է Միջերկրական ծովի ափին՝ տարածվելով դեպի հարավ։ Ջրամերձ տարածքներում ուրբանիզացիայի մակարդակը խիստ բարձ է։ 


=== Երկրագրություն ===

Այստեղ առկա են 5 երկրաձևաբանական միավորներ՝ Սիեռա Բլանկա լեռը, որի ամենաբարձր գագաթն ունի 1,275 մ բարձրություն, Սիեռա Բլանկա Պիեդմոնտ (նախալեռներ), ցածրադիր շրջաններ, հարթավայրեր, ափամերձ տարածքներ։
Սիեռա Բլանկան գտնվում է պրովինցիայի առավել կենտրոնական հատվածում։ Այս լեռը եռագագաթ է՝ La Concha, Juanar Cross, Mount Lastonar։
Մարբելյային բնորոշ է փոփոխական տեղագրություն․ առկա են հարթավայրեր և դրանց կողքին՝ լեռներ։


=== Ջրագրություն ===
Ամբողջ տարածաշրջանը սնուցվում է Միջերկրական ծովի ավազանից։ Գետերը կարճ են և ունեն թեք գետեզրեր, այնպես, որ ջուրը հաճախ ափերից դուրս է գալիս։ 

Գետերից են Գուադալաման, Գուադաիզան, Վերդեն և Ռիո Ռեալը, որոնք էլ ապահովում են հիմնական ջրային պաշարը։ Տեղումների անկանոնությունը հանգեցրել է կիսացամաքած գետերի առաջացմանը, որոնք ամռանը չորանում են։ 


=== Կլիմա ===
Մարբելյան հյուսիսային կողմից պաշտպանված է Կորդիլերներով։ Այստեղ առկա է միկրոկլիմա, տարեկան միջին ջերմաստիճանը կազմում է 18 °C (64 °F)։ Ամենաբարձր լեռների գագաթները երբեմն ծածկվում են ձյան շերտով, որոնք սովորաբար հալչում է մի կամ երկու օր անց։ Տեղումների միջին քանակը կազմում է 628 լ/մ ²։


== Կենսաբազմազանություն ==
Այստեղ հանդիպում են քարարծիվ, վայրի այծ, եղջերու, աղվես, նապաստակ և այլն։
Դունաս դե Արտոլայի ափն ունի բնական հուշարձանի կարգավիճակ, այդ թվում Կոստա դել Սոլը, որտեղ աճում են բազմաթիվ բույսեր և խոտաբույսեր, որոնց մեծ մասն ունեն կարևոր նշանակություն։ Յստեղ հանդիպում է Juniperus macrocarpa փշատերև բուսատեսակը։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղում ==
Քաղաքապետի պաշտոնական կայք